MAI: Au fost primite 162 de sesizări privind contravenții sau infracțiuni în legătură cu alegerile parlamentare
Un număr de 162 de sesizări privind săvârșirea unor contravenții sau infracțiuni în legătură cu alegerile parlamentare au fost primite până duminică seară, informează Ministerul Afacerilor Interne (MAI). 69 dintre sesizări nu s-au confirmat, iar 15 sunt în curs de verificare. Totodată, patru sesizări au fost trimise unor birouri electorale, nefiind de competența MAI. În Mehedinți, polițiștii au fost sesizați că o tânără a votat și în Franța și în județ, ei stabilind că trei femei ar fi votat în numele ei și al mamei sale.